Source: http://sporttim.ro/handbal/scm-politehnica-luni-la-fruntasa-in-premiera-invinsa-si-detronata-csm-bucuresti-csu-politehnica-depasita-drastic-la-resita
Timestamp: 2018-12-10 06:21:54+00:00

Document:
SCM Politehnica, luni la fruntașa în premieră învinsă și detronată CSM București, CSU Politehnica depășită drastic la Reșița - sporttim.ro
În plus, pe lângă cărășeni, doar CSM Vaslui, continuatoare prin repliere și regrupare pe palierul inferior al Diviziei A după ce formația locală Handbal Club renunța în vară la locul deținut cu anii în Liga Națională, mai deține la rândul său punctajul maxim între cele 24 de echipe implicate în cele 4 serii din eșalonul secund, lider cu 10 victorii în întrecerea estică, opt succese din tot atâtea apariții completând joi de la ora 17 în propriul fief din Sala Polivalentă sportivii reșițeni, printr-un 42-21 (19-10) conturat de CSM Școlar în fața alb-violeților de pe ultimul loc și fără punct în cont de la CSU Politehnica Timișoara.
Acest ultim meci care a implicat formații bănățene în sezonul de toamnă al Seriei C în Divizia A a adus și cel mai categoric scor al primelor zece etape, depășind cu mult diferența record înregistrată în runda inaugurală în partida CS Universitatea Craiova – CSU Politehnica Timișoara 34-21, pe 22 septembrie.
Un scor detașat pentru nivelul întâlnirii primelor două clasate în elita Ligii Naționale s-a înregistrat joi după-amiază și în continuarea penultimei etape din turul primei divizii, AHC Dobrogea Sud desprinzându-se clar spre final de liderul CSM București, căruia i-a pricinuit întâiul eșec în cadrul rundei a 12-a, detronându-l în rocadă din fotoliul fruntaș printr-un 30-23 (19-16) în care vizitatorii din capitală au capotat de la 22-20.
Poliștii alb-violeți, oaspeți ai lui CSM București în jocul inaugural al etapei finale a turului, meci televizat luni de la ora 15:30 din Sala Rapid, cu un ochi au râs și cu altul au plâns la vizionarea duelului la vârf de la Constanța al primelor două clasate, pe de-o parte constatând că viitoarele lor gazde în capitală pot fi depășite după ce le-a fost drastic spulberată invincibilitatea, dar pe de altă parte punându-se în gardă în ideea dorinței de reabilitare a formației municipale. În orice caz, elevii lui Pero Milosevic au pierdut o singură dată în acest campionat, și tot la Constanța, cu 25-19, în urmă cu 7 etape, luni având ocazia să-i egaleze la puncte pe bucureșteni, în cazul unui triumf în ”Rapid”.
AHC Dobrogea Sud a fost pe val după returul și mai detașat victorios în manșa a II-a de pe teren propriu în turul 3 și ultimul preliminar din calificările Cupei EHF, 34-28 duminică în dauna lui HK Malmo, prin care dobrogenii au pătruns în faza grupelor, în care vor da piept cu FC Porto, Holstebro și Liberbank Cuenca, iar succesul în fața bucureștenilor le-a asigurat fotoliul de lider înaintea etapei finale din tur în Liga Națională, cu două puncte față de CSM respectiv 5 înaintea lui SCM Politehnica, a treia pe podium, cu mențiunea că fosta fruntașă din capitală are un meci în mână, cu concitadina campioană Dinamo.
Nistor, cu 7 goluri, Crnoglavac cu 6, Malinovic cu 5 și Chikovani cu 4 au fost principalii marcatori ai constănțenilor, pe când Onyejekwe, Ramba și Bogdan Mănescu au strâns câte 4 fiecare pentru CSM București, Teixeira 3 iar Tioumentsev și Pozzer câte două. Și bucureștenii de la CSM vor continua în cupele europene, tot în 2019, mai exact în optimile întrecerii numărul 3 ca importanță, Challenge Cup, contra lui HK Dukla Praga, după ce în 16-imi au trecut la pas cu 79 de goluri marcate contra oponenților greci.
De fapt, și Dinamo va continua în februarie disputele internaționale, în faza play-off în dublă manșă a celor două baraje în cruciș între primele clasate în Grupele C și D din EHF Champions League, competiție numărul 1, după ce și-a asigurat în premieră la a treia încercare calificarea din serii printr-un 29-33 victorios la ultima clasată Wacker Thun, bucureștenii așteptând acum rezultatele de sâmbătă pentru a afla identitatea oponentei din optimi, una dintre Bjerringbro-Silkeborg, Sporting Lisabona sau Tatran Presov.
Altfel, penultima etapă în Liga Națională continuă vineri, sâmbătă dar și luni cu Dunărea Călărași – Dinamo, cu mențiunea că tot joi a mai câștigat și mai detașat și CSM Făgăraș, la debutul lui Adi Petrea pe banca brașovenilor. Rezultatele rundei a XII-a, programul celei finale din tur și clasamentul actualizat al elitei, pe coloana datelor tehnice.
De notat și că joi seară a demarat la Nancy turneul final al Campionatului European de handbal feminin pentru senioare, ediția 2018 fiind inaugurată de jocul Franța – Rusia 23-26 (11-11), într-o grupă în care astăzi se mai dispută și Muntenegru – Slovenia, respectiv Serbia – Polonia și Danemarca – Suedia în Grupa A, urmând ca româncele să debuteze de Ziua Națională, sâmbătă seară contra Cehiei, după prima întâlnire a Grupei D, Germania – Norvegia.
Acest articol a fost publicat în Handbal și etichetat cu Bogdan Mănescu, Chikovani, CSM București - SCM Politehnica, Dobrogea Sud - CSM București 30-23, handbal masculin, Liga Naţională. Salvează legătura permanentă.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM